59 दिव्यांगों को मिलेंगे कृत्रिम अंग, लिए नाप
सोनागिर में आयोजित शिविर में 60 दिव्यांगों ने कराया पंजीयन
भास्कर संवाददाता | दतिया
सिद्धक्षेत्र सोनागिर में आयोजित दिव्यांग शिविर में 59 दिव्यांगों को कृत्रिम अंग जैसे हाथ-पैर, पोलियोग्रस्त बच्चों को कैलीपर्स, आर्थोशूज, बैसाखी आदि दिए जाने के लिए भारत विकास फाउंडेशन की टीम ने नाप लिया। इन्हें 19 मार्च को यह अंग प्रदान किए जाएंगे। यह शिविर दिल्ली की तरुण मित्र परिषद की ओर से आयोजित किया गया।
शिविर का शुभारंभ मुख्य अतिथि दतिया एसडीएम वीरेंद्र कटारे, सामाजिक न्याय विभाग के उपसंचालक धनंजय मिश्रा ने संयुक्त रूप से दीप प्रज्वलित कर किया। कार्यक्रम की अध्यक्षता श्री दिगंबर जैन सिद्धक्षेत्र संरक्षिणी कमेटी के महामंत्री ज्ञानचंद्र जैन और तरुण मित्र परिषद के श्रद्धा सदन समिति प्रमुख सुभाषचंद्र जैन ने की। इस अवसर पर एसडीएम श्री कटारे ने कहा कि यह मित्र परिषद 42 वर्ष से समाज के पिछड़े वर्ग की सेवा और सहायता कर रही है जो कि प्रशंसनीय है। परिषद के महासचिव अशोक जैन ने बताया कि बीते 42 साल में साधनविहीन छात्रों, विधवाओं और विकलांगों की सहायता कर रही है। पूरे देश में 114 नेत्र शिविर और 27 दिव्यांग शिविर लगाए गए हैं।
सोनागिरी में आयोजित दिव्यांग शिविर में दिव्यांगों के कृत्रिम अंग लगाते विशेषज्ञ।
hin_Deva hin_Deva bho_Deva hin_Deva hin_Deva hin_Deva